**KALTINĖNŲ VDC LANKYTOJŲ MAITINIMO**

 **PASLAUGOS TEIKIMO SUTARTIS Nr.**

2025 m. gegužės 2 d.

Šilalė

1. **BENDROJI DALIS**

1.1. Šilalės rajono socialinių paslaugų namai, atstovaujami direktoriaus Gedimino Raudoniaus, veikiantys pagal nuostatus (toliau - Paslaugų gavėjas) ir Šilalės rajono **Kaltinėnų Aleksandro Stulginskio gimnazija,** atstovaujama direktoriaus Virginijaus Andrejausko, veikianti pagal nuostatus (toliau - Paslaugų teikėjas) sudarėme šią Kaltinėnų VDC lankytojų maitinimo paslaugos teikimo sutartį (toliau – sutartis).

1. **SUTARTIES OBJEKTAS**

2.1. Sutarties objektas – Šilalės rajono socialinių paslaugų namų filialo Kaltinėnų VDC lankančių vaikų maitinimo paslaugos teikimo sutartis.

2.2. Kaltinėnų VDC lankantiems vaikams sudaroma galimybė gauti maitinimo paslaugą iš **Kaltinėnų Aleksandro Stulginskio** gimnazijos valgyklos kasdien (darbo dienomis) – pavakarius, moksleivių atostogų metu – pusryčius, pietus ir pavakarius.

2.3. Paslaugos gavėjas įsipareigoja informuoti Paslaugos teikėją apie tą dieną valgančių VDC lankytojų skaičių iki 8.05 val. nurodytu telefonu ar elektroniniu paštu.

2.4. Paslaugos gavėjas pavakarius atsiima iš Paslaugos teikėjo iki 15.00 val., o mokslo metų atostogų laikotarpiu maitinimo laiką derinasi atskirai.

 2.5. Paslaugos gavėjas su Paslaugos teikėju nuolat derina maitinamų VDC lankytojų sąrašą. Atsiradus pasikeitimams sąraše, nedelsiant derinamas naujas maitinamų VDC lankytojų sąrašas.

 **3. PASLAUGOS KAINA IR ATSISKAITYMŲ TVARKA**

 3.1.Paslaugų teikėjas, šios sutarties nustatyta tvarka ir sąlygomis, įsipareigoja teikti maitinimo paslaugą, o Paslaugų gavėjas sumokėti už paslaugą šioje sutartyje sutartą kainą, nurodytu terminu ir tvarka.

3.2. Vienos dienos maitinimo kaina vienam VDC lankytojui:

3.2.1. iki 10 metų – pusryčiai 0,65 Eur.; pietūs 1,65 Eur.; pavakariai 0,70 Eur.;

Eur. iš viso - 3,00 Eur.;

3.2.2. 11 metų ir vyresni – pusryčiai 0,70 Eur.; pietūs 1,85 Eur.; pavakariai 0,85 Eur.;

Eur. iš viso - 3,40 Eur.

 3.3. Maitinimo paslaugos įkainiai pagal amžiaus grupes ir laikotarpį nurodomi sąskaitoje – faktūroje.

 3.4. Paslaugų gavėjas apmoka Paslaugų teikėjui už paslaugą pavedimu per 20 dienų nuo sąskaitos išrašymo dienos.

 **4. PASLAUGOS KOKYBĖ**

4.1. Teikiamos paslaugos kokybė turi atitikti Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V - 964 patvirtintą maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašą, kuris patvirtintas Lietuvos Respublikos sveikatos apsaugos ministro nauja redakcija 2018 m. balandžio 10 d. įsakymu Nr. V-394.

 4.2. Paslaugų gavėjas turi teisę pareikšti pretenziją dėl maisto kokybės.

**5. SUTARTIES GALIOJIMAS**

 5.1. Sutartis įsigalioja nuo 2025 m. gegužės 2 dienos 3.1., 3.2., 3.3. ir 3.4. punktuose aptartomis sąlygomis ir galioja iki kol kuri iš šalių pareikš norą nutraukti sutartį, įspėjus apie tai kitą šalį prieš 30 kalendorinių dienų ir kol abi šalys pilnai įvykdys savo įsipareigojimus.

 5.2. Sutartis sudaroma dviem egzemplioriais, turinčiais vienodą juridinę galią, po vieną kiekvienai sutarties šaliai.

 5.3. Už šios sutarties įsipareigojimų nevykdymą šalys atsako Lietuvos Respublikos įstatymų nustatyta tvarka. Ginčai dėl šios sutarties vykdymo sprendžiami šalių derybų keliu, o nepasiekus susitarimo – įstatymų nustatyta tvarka.

**PASLAUGOS GAVĖJAS: PASLAUGOS TEIKĖJAS:**

Šilalės rajono socialinių paslaugų namai Šilalės r. **Kaltinėnų Aleksandro Stulginskio** gimnazija

Įstaigos kodas 302635186 Įstaigos kodas 190329256

Adresas Vytauto Didžiojo g. 17, Šilalė Adresas Varnių g. 22

a.s. LT034010044500250629  Kaltinėnų mstl., Šilalės rajonas

Tel.: 0 (449) 51250a. s. LT977300010002583166

 El.p.info@uzimtumocentras.lt;  Tel. 0 (449) 57337

paslaugu.namai@gmail.com El.p.rastine.kaltinenai@gmail.com

Direktorius Gediminas Raudonius Direktorius Virginijus Andrejauskas